OSNOVNA ŠKOLA

ANDRIJE PALMOVIĆA

POZIV NA TESTIRANJE – Tajnica/k

VREDNOVANJE KANDIDATA u postupku natječaja za radno mjesto tajnice/ka na neodređeno, puno radno vrijeme koji je objavljen dana 1.6.2021.godine na mrežnoj stranici i oglasnoj ploči Hrvatskog zavoda za zapošljavanje i mrežnoj stranici Osnovne škole Andrije Palmovića održat će se dana 2.7.2021. godine (petak) s početkom u 9,00 sati u Osnovnoj školi Andrije Palmovića, Školska ulica 15,Rasinja. Nakon održanog testiranja obavit će se intervju.

Ako kandidat ne pristupi testiranju u navedenom vremenu ili pristupi nakon vremena određenog za početak testiranja, ne smatra se kandidatom natječaja.

PRAVILA TESTIRANJA:

Pisana provjera kandidata obavit će se putem testiranja s početkom u 9,00 sati. Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata. Nakon utvrđivanja identiteta kandidata Povjerenstvo će podijeliti testove kandidatima. Test se piše isključivo kemijskom olovkom, koju kandidati moraju donijeti sa sobom. Za vrijeme testiranja nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati s ostalim kandidatima

Nakon obavljenog testiranja, Povjerenstvo će utvrditi rezultat testiranja za svakog kandidata koji je pristupio testiranju te obavit intervju.

Pravo na pristup razgovoru (intervju) s Povjerenstvom ostvaruje kandidat koji je na testu ostvario najmanje 50% točnih odgovora. Rezultate vrednovanja Povjerenstvo će objaviti na mrežnoj stranici Škole.

Pravni i drugi izvori za pripremanje kandidata za radno mjesto tajnice/KA na određeno vrijeme za testiranje su:

* Zakon o odgoju i obrazovanju u osnovnoj i srednjoj školi (Narodne novine br. 87/08., 86/09.,92/10.,105/10.,90/11.,16/12.,86/12.,94/13.,152/14., 7/17., 48/18., 98/19. i 64/20)
* Zakon o radu (Narodne novine br.93/14, 127/17., 98/19.)
* Temeljni kolektivni ugovor za zaposlenike u osnovnoškolskim ustanovama (Narodne novine br. 51/18)
* Uredba o uredskom poslovanju (NN br. 40/14.)
* Statut OŠ Andrije Palmovića – web stranica škole

UPUTE VEZANE UZ COVID-19

Testiranju može pristupiti isključivo kandidat koji ne pokazuje znakove akutne respiratorne bolesti, što se može očitovati sljedećim simptomima: povišena tjelesna temperatura, kašalj, poteškoće u disanju, poremećaj osjeta njuha i okusa i sl.

Mole se kandidati da prije dolaska izmjere tjelesnu temperaturu, pri čekanju poziva za ulazak u zgradu škole da se ne grupiraju i da drže fizički razmak od 2 metra. Prilikom ulaska u školu , dezinficirati obuću i ruke, izmjeriti temperaturu i upisati se u evidencijsku listu. Svi kandidati koji pristupaju testiranju i intervju-u dužni su nositi zaštitnu masku.

 Povjerenstvo za vrednovanje

 kandidata